ROMANIA

JUDETUL CALARASI

CONSILIUL LOCAL AL COMUNEI ALEXANDRU ODOBESCU

**HOTĂRÂRE**

privind aprobarea Acordului de cooperare intre Asociația GRUPUL LOCAL DE PESCUIT “DUNAREA CALARASEANA” si Comuna Alexandru Odobescu din județul Călărași, pentru elaborarea si implementarea Strategiei de dezvoltare locala integrata “DUNAREA CALARASEANA”

Consiliul local al comunei Alexandru Odobescu, întrunit in ședința ordinară din data de 31.01.2024,

Având in vedere:

* Oportunitatea acordării de fonduri nerambursabile stabile pentru elaborarea si implementarea strategiei de dezvoltare locala integrata “DUNAREA CALARASEANA”;
* Oportunitatea unei cooperări intre Asociația GRUPUL LOCAL DE PESCUIT “DUNAREA CALARASEANA” si comunele al căror teritoriu administrativ fac parte din teritoriul Asociației GRUPUL LOCAL DE PESCUIT “DUNAREA CALARASEANA”, pentru elaborarea si implementarea strategiei de dezvoltare locala integrata “DUNAREA CALARASEANA”
* Referatul de aprobare al primarului nr. 286/22.01.2024 ;
* Raportul compartimentului de resort din cadrul aparatului de specialitate al primarului comunei ALEXANDRU ODOBESCU, înregistrat la nr. 288/22.01.2024;
* Proiectul de hotărâre nr. 287/22.01.2024;
* Avizul comisiei de specialitate din cadrul Consiliului Local al comunei Alexandru Odobescu;
* Prevederile art. 52, alin. (2) din Ordonanța nr. 26/2000 cu privire la asociații și fundații;

În temeiul art. 129 alin. 2, lit. e), alin. 9, lit. a) si art. 139 alin.3, lit. f) coroborat cu art. 196 din Ordonanța de Urgenta nr. 57/2019 privind Codul administrativ

**HOTARASTE:**

**Art.1**. – Se aproba Acordul de cooperare intre Asociația GRUPUL LOCAL DE PESCUIT “DUNAREA CALARASEANA” si Comuna Alexandru Odobescu, județul Călărași, pentru elaborarea si implementarea strategiei de dezvoltare locala integrate “DUNAREA CALARASEANA” prin acceptarea ca teritoriul administrativ al comunei Alexandru Odobescu sa facă parte din teritoriul strategiei de dezvoltare locala integrata “DUNAREA CALARASEANA”, si se oblige sa nu adere (sau sa facă parte cu teritoriul administrativ) la alt grup local de pescuit constituit in cadrul PAP, conform anexei nr. 1 care face parte integrantă din prezenta hotărâre.

**Art. 2**. (1) – Se aproba acordarea din bugetul local al comunei a unui sprijin financiar reprezentând cofinanțarea si contribuția proprie pentru elaborarea si implementarea strategiei de dezvoltare locala DUNAREA CALARASEANA, in cuantum de 5000 lei pe an.

(2) – Suma menționată la alin. (1) va fi plătită in contul Asociației GRUPUL LOCAL DE PESCUIT “DUNAREA CALARASEANA”.

**Art.3**. Primarul comunei Alexandru Odobescu, prin aparatul propriu de specialitate, va duce la îndeplinire prevederile prezentei hotărâri.

**Art.4.**  Secretarului General al comunei va comunica prezenta hotărâre Instituției Prefectului Județului Călărași pentru verificarea legalității, Primarului comunei Alexandru Odobescu si va fi adusă la cunoștință publică prin postarea pe site-ul oficial al primăriei.

Președinte ședință, Contrasemnează,

Secretar general U.A.T.,

Popa Mitica Doinita ILIE

Nr. 9

Data: 31.01.2024

Adoptată la Alexandru Odobescu cu un număr de 10 voturi “pentru” și 0 abținere, din 10 consilieri prezenți